
Koerdisch 


Van Wikipedia 

Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


’t Koerdisch is e dialekcontinuiim wat huurt tot de Iraanse taole en 
weurt gesproke in Klein-Azie en’t Midde-Ooste, op ’t groondgebeed 
vaan Turkije, Syrie, Irak, Iran, Armenie en (veur e klei deil) 
Azerbaidzjan, door ’t staotloes volk vaan de Koerde. Met de 
Koerdischen diaspora is de taol ouch nao (oonder aandere) Wes-Europa 
gekoume. ’t Koerdisch kint versjellende oetereinloupende standaarde en 
vaol dialekte, boebij ziech de vraog of’t um ein daan wel mierder taole 
geit deks opdringk. ’t Aontal sprekers weurt gesjat tosse de 20 en 30 
mieljoen. 



Verspreiing vaan't Koerdisch. 

Indeiling 















't Koerdisch huurt bij de Noordwes-Iraanse taole, in tegestelling tot beveurbeeld Perzisch ('n Zuidwes-Iraanse 
taol) en Pathaans (Pasjtoe, 'n Zuidoos-Iraanse taol). Wei heet't Koerdisch euverdudelek deepgoonde Perzischen 
invlood gehad, wat gemekelek oet de millennialang positie vaan't Perzisch es cultuurtaol te verklaore velt. De 
veurluipers vaan de Koerdische taol(e) weure geassocieerd met de Mede en de Parthe. Ing verwant aon de 
versjellende soorte Koerdisch zien oonder mie 't Gilaki en 't Mazandarani, twie Iraanse striektaole oet 't 
Kaspische-Ziegebeed, meh ouch't Balochi, wat deep in't zuidooste vaan Iran en in e groet deil vaan Pakistan 
inheims is. 

Binne de Koerdische taole/dialekte weurt oondersjeid gemaakt tosse eigelek Koerdisch en Zaza-Gorani. Zazaki 
weurt in 't binneland vaan Turkije gesproke, Gorani in e deil vaan 't grensgebeed tosse Iraans en Iraaks 
Koerdistan. Hun sprekers veule ziech euver't algemein Koerde; vaanoet taolkundeg perspectief is't evels neet 
zjus um die taole tot't Koerdisch te rekene. 

't Koerdisch zoonder mie verdeilt ziech in veer hoofgroppe. De bulk vaan de sprekers heet't Kurmanji (of 
Noord-Koerdisch) es taol. Dit weurt gesproke in groete deile vaan Turkije, Syrie en Irak en nog in talloes 
aander len in de regio en in d'n diaspora (Nederland en't Belsj zjus zoe good).^ 't Sorani of Midde-Koerdisch 
weurt in Irak en Iran gesproke. 't Kermanshani of Zuid-Koerdisch huurt me veural in Iran. De veerde taol is 
daan't Laki, gesproke ouch weer in Irak en Iran, door e volk wat ziech neet es Koerdisch zuut meh ziech ouch 
Laki neump. 


Standaarde 

Allewijl bestoon twie groete gesjreve standaarde vaan't Koerdisch. D'n eine is't Standaardkurmanji, wat oet de 
aard vaan de zaak door de mieste Koerde weurt gebruuk. 'n Literair in't Kurmandji gief't al iewe; zoe is oonder 
mie de Mishefa Resj, 't heileg book vaan de Jezidi's, drin gesjreve. Met't versoppele vaan Turkse maotregele 
tege't Koerdisch is de productie vaan tekste in dees taol sterk touwgenome. 

D'n twiede groetste standaard is 'ne vorm vaan't Sorani, gebaseerd op't Silemani. Deze zuieleke standaard 
weurt vaol in Irak gebruuk, boe dit sinds de val vaan Saddam Hoessein weurt touwgestande. 

Binne 't Zaza-Goranicomplex gaof 't iewelaank ouch 'ne vaolgebruukde standaard, naomelek 't Hewrami. 
Vreuger woort dit door Koerde oet versjellende strieke es cultuurtaol gebruuk, ietot't Kurmanji't pleit zouw 
winne. 

Klaanklier 


Consonante 


't Koerdisch kint de volgende consonante: 





Bilabiaol 

Labio- 

dentaol 

Apicaol 

Post- 

alveolair 

Palataol 

Velair 

Uvulair 

Faryngaol 

Glottaol 

Opmerkinge 


■ De gevelariseerde lateraol of dikke I 111 kump, zjus wie in't Limborgs, neet veur aon't begin vaan 
'n syllaab. Daobij weurt dee klaank in sommege dialekte in de spraok vaan vrouwlui gerealiseerd 
es [r] ('n 'Spaonse' r). 

■ Ikl en /g/ weure gepalataliseerd veur l\l en IeI, zoewie dat in't Italiaons gebaort: ze weure tot [tJT] 
respectievelek [d 3 ], Dit effek vint ouch plaots veur 'n /□/, die in dat geval klink es [i|], 

■ In't Kurmanji weurt versjel gemaak tosse gewoen es geaspireerde plosieve. 't Dialek kint dus de 
extra klaanke /p h /, /t h /, /k h / en /£jf h /. Dit kin wieze op invlood vaan't Armeens. 


Vocaole 

't Koerdisch kint globaol (dialekversjelle veurbehawwe) de volgende vocaole: 



Veur 

Centraol 

Achter 

Geslote 

i 

y 

U 

Bekaans geslote 


i 


Midde 



0 

Midde-ope 

£ 



Bekaans ope 

ae 



Ope 


a 



Wie in't Perzisch zien ouch de mieste klaanke vaan't Koerdisch ofwel inherent laank of inherent kort. /£/, /ae/, / 
i/ en /o/ zien ummer kort, en /a: /, /i: / en /y: / ummer laank. Allen de /u/ besteit in twie kwaliteite, /u/ en /u:/. 

Historische oontwikkelinge 

Allewel tot vaol oondudelek is - door't intensief taolcontak vaan't Koerdisch met aander Iraanse taole - liet 
ziech 'n aontal klaankwette dudelek vasstelle. De realisaties vaan Proto-Iraonse klaanke in de Koerdische 
dialekte wieke soms sterk aof vaan die in de verwante taole. Bedink tot vaan de opgenome aander taole 't 
Koerdisch 't ingste verwant is aon 't Parthisch. Ouch d'n invlood vaan of parallel oontwikkeling met 't 
Nuiperzisch velt direk op. 

Sjrifsysteme 


't Koerdisch is versjellende alfabette gesjreve, ummer oontliend aon aander taole. Twie alfabette euverheerse 
vaandaog d'n daag. 't Kurmanji weurt in de regel in't Latiens sjrif gesjreve, met e paar diacritische teikes. Dit 
maak't alfabet good leesbaar in Turkije, boe me sinds 1928't Turks al op z'ch Latiens sjrijf. De Turkse regering 
erkint dat alfabet evels neet. Tot 2013 waor't gebruuk vaan de letterteikes q, w en x, die in't Turks alfabet neet 
veurkoume, zelfs verbojeJ 2 ^ 

't Sorani weurt gesjreve in't Arabisch sjrif, zjus wie de groete taole in de len boe't gebruuk weurt. De spelling 
is gebaseerd op die vaan't Arabisch en Perzisch, meh e groet versjel met die taole is tot me de vocaole oetsjrijf. 
Al ietot de twie modern standaarde vaan't Koerdisch opkaome, gebruukde me Arabisch-gebaseerde sjrifte veur 
de taol te sjrieve. 





E daarde sjrif wat, veural vreuger, is gebruuk, is't Cyrillisch sjrif, wat in de Sovjettied veur't Koerdisch in 
Armenie vaan touwpassing waor. Vaan 1921 tot 1929 sjreef me dao Koerdisch in Armeens sjrif. Tot slot gief't 
nog 'n alternatief versie vaan't Latiens alfabet, 't Yekgirtu. 

'n Vergelieking tosse't Latiens Kurmanji-alfabet, 't Cyrillisch Kurmanji-alfabet en't Arabisch Sorani-alfabet 
lievert dit op: 

Grammair 


Substantieve 

Koerdische substantieve kinne weure verboge nao naomval en nao staot (zuug oonder). 

Naomvalle 

E naomvalssysteem besteit feitelek allein in't Kurmandji. Dees taol oondersjeit 'ne casus rectus (de nominatief) 
en 'ne casus obliquus (eine resnaomval boe versjellende awwer naomvalsfuncties in samekoume). Midde- en 
Zuid-Koerdische dialekte misse dat systeem, zjus wie dat in 't Perzisch is. Wei hobbe alle aander soorte 
Koerdisch ouch 'ne vocatief. 

D'n obliquus indeg bij manneleke waord op -z (bira 'broor' > birayi), bij vrouweleke op -e (jin 'vrouw' > jine ) en 
bij miervoudege op -an (karker 'arbeiers' > karkeran). In't Zuid-Koerdisch blieve de waord in't inkelvoud 
zoonder oetgaank (meh: zuug oonder), en kump d'n oetgaank in't miervoud aided met (bira, jin, karkeran ). 


Bepaoldheid 




Daoneve kinne waord bepaold en oonbepaold zien. Wie me in Wes- en Zuid-Europese taole wie't Limborgs 
met e lidwoord versjel kin make tosse de maan en 'ne maan, zoe kin me in 't Koerdisch met versjellende 
suffices 'tzelfde oetdrokke. In't Kurmandji blijf de bepaolde variant oongemarkeerd en krijg de oonbepaolde 
variant d'n oetgaank -ek (roj 'd'n daag', rojek r nen daag'). In de Midde-Koerdische dialekte heeft de bepaolde 
vorm de suffix -eke ( rojeke , rojek); in't Zuid-Koerdisch is dee suffix ouch presint meh get korter ( roje , rojek). 

Ezafe 

Tot slot kin e Koerdisch substantief ouch nog in d'n ezafe (ouch wel izafe) stoon, 'ne staot vergeliekbaar met d'n 
Arabische status constructus. Dee kump veur in't Kurmandji en't Sorani, meh neet in de zuieleke dialekte. 't 
Kump trap neer tot e woord 'n achterveugsel krijg es't't ierste lid vaan 'n genitiefconstructien vormp. In't 
Kurmandji zeet me beveurbeeld mal 'hoes', meh mala min, 'mie hoes', 't Woord mala steit hei in d'n ezafe. Vaan 
belaank is wijer tot in d'n ezafe gei versjel mie weurt gemaak tosse rectus en obliquus, ouch neet in 't 
Kurmandji. 


Adjectieve 

Adjectieve goon met de bijbehurende substantieve met in getal en naomval, wie gebrukelek in de 
Indogermaanse taole. 

Veurnaomwaord 

Persoeneleke veurnaomwaord bestoon veur de ierste, twiede en daarde persoen in inkelvoud en miervoud. 
Opmerkelek is tot't Sorani en Zuid-Koerdisch (wie't Perzisch) zelfs hei gei versjel tosse naomval kinne - 'n 
oppositie tosse 'iech' en 'miech' besteit dus neet. 't Kurmandji heet die oppositie (zjus wie bij de substantieve) 
wel bewoerd: 


Persoeneleke veurnaomwaord 



Kurmandji 

Sorani 

Kermanshani 


rect. 

obi. 

le ink. 

ez 

min 

min 

min 

2e ink. 

tu 

te 

to 

tu 

3e ink. m. 


wT 



3e ink. v. 


we 



le mv. 

em 

me 

erne 

Tme 

2e mv. 

hun 

we 

ewe 

Twe 

3e mv. 

ew 

wan 

ewan 

ewan 


Persoeneleke veurnaomwaord kinne ouch clitisch zien: daan weure ze aon't veurgoond woord vasgeplek. Zoe 
weurt beveurbeeld oet now 'naom' nawim gemaak ('miene naom'). 

Aonwiezende veurnaomwaord 

In 't Sorani en Kermanshani besteit mer ein aonwiezend veurnaomwoord veur mannelek, vrouwelek en 
miervoud same: em respectievelek ew. In't Kurmandji is dat ouch in de casus rectus't geval (ev), meh in de 
casus obliquus gief't dao drei versjellende vorm (vf, ve, van). 




Werkwoord 


Koerdische werkwaord weure verveug nao tied, wijs, persoen en getal. Versjel tosse ierste, twiede en daarde 
persoen weurt evels allein gemaak in't inkelvoud (einheidsmiervoud). 

Presens en futurum 

In't presens (tegewaordegen tied) gief't drei of veer wijze: indicatief, continuatief en conjunctief/imperatief. 
D'n indicatief weurt gemaak met 'ne prefix (beveurbeeld di- in't Kurmandji en e- in't Sorani) veur de stam en 
'nen oetgaank denao. De stam hoof mer eine letter laank te zien, beveurbeeld g- 'goon'. Dit werkwoord weurt in 
't Kurmandji es volg verveug: ez digim, tu digi, ew dige, em, hun, ew digin. 

Bij de continuatief, die dezelfde beteikenis heet es de continuous tense in 't Ingels, weurt -(y)e achter d'n 
indicatiefvorm geplek (ez diqime, tu diciye etc.). De conjunctief geit met de prefix hi- (ez bigim etc.). Vaan de 
twiede persoen conjunctief is ouch d'n imperatief aofgeleid: bige ('gaank!') en bigin ('goot!'). 

Veur't futurum (touwkoumenden tied) weure ouch de conjunctiefvorm gebruuk. In de Koerdische sjrieftaol gief 
me veurkaor draon um de vorm daan met de of we te doen veuraofgoon: ew de bige 'zij zal goon'. 

Verleien tied 

Vorm in de verleien tied kriege geine prefix, allein 'nen oetgaank. Vaandao ez hatim 'iech kaom' vaan de stam 
hat- 'koume'. 

Bij werkwaord in de verleien tied goejt't Kurmandji ziene grammair euverhoup: 't verandert vaan 'n nominatief 
in 'n ergatief taol. Dat welt zegke: es't werkwoord euvergenkelek is, daan steit't subjek (oonderwerp) neet in de 
casus rectus, meh in de casus obliquus, dewijl 't objek (veurwerp) zjus wel in de casus rectus steit. Bij 
ooneuvergenkeleke werkwaord steit't oonderwerp daan weer wel in de casus rectus. Vaandao: Ez hatim 'iech 
kaom', meh Min tu did 'iech zaog diech' (letterlek 'miech zaog doe'). Umtot de aander Koerdische standaarde 
(Sorani, Kermanshani) gein naomvalle kinne (wie gezag ouch neet bij de veurnaomwaord), kump dao ouch 
ergativiteit neet veur. 

Bronne 


Dit artikel is gebaseerd op, meh neet vertaold oet, de volgende artikele vaan aander Wikipedia’s: de:Kurdische 
Sprachen, en:Kurdish language en en:Kurdish grammar. 


Rifferenties 

1. Ethnologue euver't Noord-Koerdisch (http://www.ethnologue.com/language/kmr) 

2. Slate.com - Turkey Legalizes the Letters Q, W, and X. Yay Alphabet! (http://www.slate.eom/blogs/l 
exicon_valley/2013/10/24/turkey_prime_minister_erdogan_s_democratizaton_package_legalizes 
_letters.html) 


Extern links 


■ Wikipedia op't Kurmandji 

■ Wikipedia op't Sorani 


Aafkomstig van Wikipedia, de Vriej Encyclopedie. "https://li.wikjpedia.Org/w/index.php?title=Koerdisch&oldid=409515" 

